RO Jurnalul Ofícial al Uniunii Europene 204

31998D0420



JURNALUL OFÍCIAL AL UNIUNII EUROPENE

DECIZIA COMISIEI

din 30 iunie 1998

de stabilire a condițiilor speciale care reglementează importurile de produse pescărești și de acvacultură originare din Nigeria

[notificată cu numărul C(1998) 1851]

(Text cu relevanță pentru SEE)

(98/420/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 11,

întrucât un expert al Comisiei a efectuat o inspecție în Nigeria pentru a verifica condițiile în care sunt produse, depozitate și expediate către Comunitate produsele pescărești;

întrucât dispozițiile legislației din Nigeria privind inspecția sanitară și monitorizarea produselor pescărești pot fi considerate ca fiind echivalente cu cele prevăzute de Directiva 91/493/CEE;

întrucât în Nigeria „Nigeria Federal Department of Fisheries (FDF) of the Federal Ministry of Agriculture and Natural Resources” este în măsură să verifice în mod eficient aplicarea legislației aflate în vigoare;

întrucât procedura de obținere a certificatului de sănătate menționat la articolul 11 alineatul (4) litera (a) din Directiva 91/493/CEE trebuie să includă stabilirea unui model de certificat, cerințele minime privind limba(ile) în care acesta trebuie să se întocmească și calitatea persoanei împuternicite să îl semneze;

întrucât, în conformitate cu articolul 11 alineatul (4) litera (b) din Directiva 91/493/CEE, pe ambalajele produselor pescărești ar trebui să se aplice o ștampilă care să conțină numele țării terțe și numărul de aprobare/înregistrare al unității, navei fabrică, antrepozitului frigorific sau al navei frigorifice de origine;

întrucât, în temeiul articolului 11, alineatul (4) litera (c) din Directiva 91/493/CEE, trebuie elaborată o listă cu unitățile, navele fabrică sau antrepozitele frigorifice aprobate; întrucât trebuie elaborată o listă cu navele frigorifice înregistrate în sensul Directivei 92/48/CEE (2) a Consiliului; întrucât lista respectivă trebuie elaborată pe baza unei comunicări din partea FDF către Comisie; întrucât FDF trebuie să asigure respectarea dispozițiilor prevăzute în acest scop la articolul 11 alineatul (4) din Directiva 91/493/CEE;

întrucât FDF a dat asigurări oficiale privind respectarea normelor prevăzute la capitolul V din anexa la Directiva 91/493/CEE și privind îndeplinirea cerințelor echivalente cu cele prevăzute de acea directivă pentru aprobarea sau înregistrarea unităților, navelor fabrică, antrepozitelor frigorifice sau a navelor frigorifice;

întrucât măsurile stabilite de prezenta decizie sunt conforme cu avizul Comitetului permanent veterinar,

ADOPTĂ PREZENTA DECIZIE:

Articolul 1

„Nigeria Federal Department of Fisheries (FDF) of the Federal Ministry of Agriculture and Natural Resources” este autoritatea competentă din Nigeria pentru verificarea și certificarea conformității produselor pescărești și de acvacultură cu cerințele Directivei 91/493/CEE.

Articolul 2

Produsele pescărești și de acvacultură originare din Nigeria trebuie să îndeplinească următoarele condiții:

1. fiecare lot trebuie să fie însoțit de un certificat de sănătate în original, numerotat, completat corespunzător, semnat, datat și constând dintr-o singură pagină, în conformitate cu modelul din anexa A;

2. produsele trebuie să provină de la unitățile, navele fabrică, antrepozitele frigorifice aprobate sau de la navele frigorifice înregistrate, enumerate în anexa B;

3. cu excepția produselor pescărești în vrac congelate și destinate fabricării alimentelor conservate, toate ambalajele trebuie să aibă marcat cu litere de neșters cuvântul „NIGERIA” și numărul aprobării/înregistrării unității, navei fabrică, antrepozitului frigorific sau navei frigorifice de origine.

Articolul 3

(1) Certificatele menționate la articolul 2 alineatul (1) trebuie să fie întocmite în cel puțin o limbă oficială a statului membru în care sunt efectuate controalele.

(2) Certificatele trebuie să conțină numele, calitatea și semnătura reprezentantului FDF, precum și ștampila sa oficială, într-o culoare diferită de cea a altor indicații.

Articolul 4

Prezenta decizie se adresează statelor membre.

Adoptată la Bruxelles, 30 iunie 1998. Pentru Comisie Franz FISCHLER Membru al Comisiei

(1) JO L 268, 24.9.1991, p. 15.

(2) JO L 187, 7.7.1992, p. 41.

ANEXA A

ANEXA B

I. LISTA UNITĂȚILOR

Număr Denumire Adresa FDF/E/01 OCEAN FISHERIES LTD IKORODU FDF/E/02 UNIVERSAL ASSOCIATES COMPANY LTD LAGOS FDF/E/03 ORC FISHING AND FOOD PROCESSING LTD LAGOS FDF/E/04 OLOKUN (PISCES) LTD LAGOS





II. LISTA ANTREPOZITELOR FRIGORIFICE

Număr Denumire Adresa FDF/E/01 OCEAN FISHERIES LTD IKORODU FDF/E/02 SAVANNAH SHIPPING COMPANY NIG. LTD LAGOS FDF/E/03 ORC FISHING AND FOOD PROCESSING LTD LAGOS FDF/E/04 BANARLY NIG. LTD LAGOS FDF/E/06 TARABAROZ FISHERIES LTD LAGOS FDF/E/07 BENGUELA FISHING INDUSTRIES LTD LAGOS FDF/E/08 UNITED FISHERIES LTD LAGOS FDF/E/09 OBELAWO FARCHA INDUSTRIES LTD LAGOS





III. LISTA NAVELOR FRIGORIFICE